Source: http://kirkkonummi.cloudnc.fi/fi-FI/Toimielimet/Vapaaaikajaosto/Kokous_15112017/Kirkkonummen_kunnan_osallistuminen_sopim(2262)
Timestamp: 2019-09-16 05:11:44+00:00

Document:
Kirkkonummen kunnan osallistuminen sopimusosapuolena Svenska Produktionsskolanin (SVEPS) nuorten työpajatoiminnan ja etsivän nuorisotyön ylläpitämiseen 1.1.2018-31.12.2018 | Kirkkonummi
Kokous 15.11.2017
Kirkkonummen kunnan osallistuminen sopimusosapuolena Svenska Produktionsskolanin (SVEPS) nuorten työpajatoiminnan ja etsivän nuorisotyön ylläpitämiseen 1.1.2018-31.12.2018
Vapaa-aikajaosto, kokous 15.11.2017
§ 38 Kirkkonummen kunnan osallistuminen sopimusosapuolena Svenska Produktionsskolanin (SVEPS) nuorten työpajatoiminnan ja etsivän nuorisotyön ylläpitämiseen 1.1.2018-31.12.2018
KIRDno-2017-1345
Nuorisolain (1285/2016) 10 §:n mukaan etsivän nuorisotyön tehtävänä on tavoittaa tuen tarpeessa oleva nuori ja auttaa häntä sellaisten palvelujen ja muun tuen piiriin, joilla edistetään hänen kasvuaan, itsenäistymistään, osallisuuttaan yhteiskuntaan ja muuta elämänhallintaansa sekä pääsyään koulutukseen ja työmarkkinoille. Etsivä nuorisotyö perustuu nuoren vapaaehtoisuuteen ja nuoren kanssa tehtävään yhteistyöhön. Etsivää nuorisotyötä voivat järjestää kunta tai useat kunnat yhdessä. Kunta voi järjestää etsivää nuorisotyötä hankkimalla palveluja myös nuorten palveluja tuottavalta yhteisöltä, jolloin kunta vastaa siitä, että sen hankkimat palvelut järjestetään nuorisolain mukaisesti.
Nuorisolain 1285/2016 13 §:n mukaan nuorten työpajatoiminnan tehtävänä on valmennuksen avulla parantaa nuoren valmiuksia päästä koulutukseen, suorittaa koulutus loppuun ja päästä avoimille työmarkkinoille tai muuhun tarvitsemaansa palveluun.
Hallintosäännön 8 luvun 66 § 9. kohdan mukaisesti vapaa-aikajaosto päättää etsivän nuorisotyön järjestämisestä ja nimeää etsivän nuorisotyön toimeenpanosta vastaavan viranhaltijan. Kohdan 10 mukaisesti vapaa-aikajaosto päättää nuorten työpajatoiminnan järjestämisestä. Vapaa-aikajaosto on 16.8.2017 § 8 kohta 2. päättänyt siirtää nuorisotoimenjohtajalle päätösvallan etsivän nuorisotyön järjestämisestä, lukuunottamatta sopimuksia, sekä nimeää nuorisotoimenjohtajan etsivän nuorisotyön toimeenpanosta vastaavaksi viranhaltijaksi. Vapaa-aikajaosto on saman kokouksen kohdassa 3 päättänyt siirtää nuorisotoimenjohtajalle päätösvallan nuorten työpajatoiminnan järjestämisestä, lukuunottamatta sopimuksia.
Kunnanjohtaja on 21.3.2017 § 3 päättänyt, että kunta osallistuu kunnanhallituksen 17.11.2014 ja kunnanjohtajan 16.6.2015 päätösten mukaisesti sopimusosapuolena ruotsinkielisen SVEPS:n työpajatoiminnan ja etsivän nuorisotyön ylläpitämiseen 1.1. - 31.12.2017 Svenska Framtidsskolan i Helsingforsregionen/Prakticum Ab:n kanssa ja että määräraha toimintaa varten varataan nuorisolautakunnan määrärahoihin. Kunnanjohtaja on myös oikeuttanut nuorisotoimenjohtajan edustamaan asiassa Kirkkonummen kuntaa. Määrärahat ko. tarkoitukseen on varattu nuorisopalveluiden talousarvioon.
Vuonna 2016 oli yhteensä 28 kirkkonummelaista nuorta SVEPS:n etsivän nuorisotyön ja työpajan asiakkaina. Elokuun loppuun mennessä vuonna 2017 on SVEPS:n etsivän nuorisotyön ja työpajatoiminnan asiakkaana ollut yhteensä 15 kirkkonummelaista nuorta.
Koska etsivän nuorisotyön osalta on maakunnassa useissa kunnissa uudelleen arvioitu etsivän nuorisotyön palvelujen tuottamistapoja sekä suomen, että ruotsinkielisessä palvelussa on syytä arvioida vuoden 2018 aikana saatujen kokemusten pohjalta miten etsivän nuorisotyön palvelut jatkossa toteutetaan kirkkonummelaisille nuorille. Sote- ja maakuntauudistuksella on vaikutuksia myös nuorten työpajatoiminnan osalta, joitka selvinnevät ensi vuoden aikana.
Svenska Framtidsskolan i Helsingforsregionen/Prakticum Ab kanssa on neuvoteltu liitteenä oleva sopimusluonnos, joka vastaa voimassa olevaa sopimusta ja jonka mukaisesti esitetään vapaa-aikajaostolle tuotettavaksi Kirkkonummen kunnalle etsivän nuorisotyön ja työpajatoiminnan palvelut 1.1. - 31.12.2018 väliselle ajalle. Kirkkonummi maksaa edm. ajalta sopimuskorvauksena 10 000 euroa vuodessa. Kustannus edm toiminnasta säilyy nykyisellä tasolla.
Kirkkonummi vastaa apua tarvitsevien nuorten ohjaamisesta etsivän nuorisotyön ja nuorten työpajatominnan piiriin, sekä toiminnasta tiedottamisesta omien viestintäkanavien kautta.
Valmistelija: Nuorisotoimenjohtaja Seppo Savikuja puh. 040 588 4925
Vapaa-aikajaosto päättää hyväksyä liitteenä olevan sopimuksen 31.12.2018 saakka nuorten työpajatoiminnan ja etsivän nuorisotyön järjestämisestä Svenska Produktionsskolanin osalta Svenska Framtidsskolan i Helsingforsregionen/Prakticum Ab:n kanssa.
Nuorisotoimenjohtaja Seppo Savikuja oli kokouksessa läsnä tämän asian käsittelyn ajan.
Svenska Framtidsskolan AB / SVEPS
Avtal om upprätthållande av SVEPS-Svenska produktionsskolan.pdf.pdf (pdf, 165 kt)
§ 33 Nuorisovaltuuston edustajan läsnäolo vapaa-aikajaoston kokouksissa
§ 34 Ilmoitusasiat
§ 35 Avustukset paikallisille kulttuurijärjestöille 2017, kohdeavustukset, hakuaika 30.9.2017 mennessä
§ 36 Nuorisopalvelut - Kohdeavustukset 2017 (5/2017)
§ 37 Nuoriso- ja liikuntapalveluiden avustusten käsittely loppuvuonna 2017
§ 39 Nuorisopalveluiden maksut 2018
§ 40 Liikuntapalveluiden maksut 2018
§ 41 Kirkkonummen kunnan henkilöstön uimahalliliput
§ 42 Urheilustipendit ja huomionosoitukset vuonna 2017
§ 43 Vapaa-aikajaoston kokoukset vuonna 2018
§ 44 Asiakirjojen allekirjoittaminen ja kunnan nimenkirjoitus sivistys- ja vapaa-aikapalveluissa
§ 45 Vapaa-aikajaoston ja palvelutuotannon jaoston välinen tilaaja – tuottajasopimus koskien liikunta- ja virkistysalueiden hoitoa - ja ylläpitoa
§ 46 Päivitetyn käyttöoikeussopimuksen hyväksyminen Kirkkonummen Sisäurheiluhalli Oy:n kanssa

References: § 38
 § 9
 § 8
 § 3

§ 33

§ 34

§ 35

§ 36

§ 37

§ 39

§ 40

§ 41

§ 42

§ 43

§ 44

§ 45

§ 46